Public procurement notice: Contract Award Notice
Published: 2022-12-12
Buyer: A/S Øresund
Country: DK
Contract type: Works
Procedure: Negotiated procedure
CPV classification: 34928230 | 42416000 | 44212410 | 45000000: Construction work | 45200000: Building and civil engineering work
Award criteria: The most economic tender
EU fund: ESF

Technical requirements: A/S Øresund udbyder en hovedentreprise, som omfatter udbygning af kapaciteten på Øresundsbanen omkring Københavns Lufthavn station ved indførelse af retningsdrift på banen, herunder nødvendige ændringer til eksisterende infrastruktur, herunder etablering af nye perroner ved de eksisterende godsspor, beliggende imellem Øresundsmotorvejen og lufthavnens terminal 3/parkeringshus 7.
Entreprisen omfatter etablering af en ny station på eksisterende godsspor mellem Øresunds-motorvejen og lufthavnens terminal 3. Arbejdet omfatter bl.a. en række forskellige jernbanearbejder, nye perroner, stålbro over jernbanen, elevatorer, opgradering af eksisterende tunnel, diverse perronaptering mm. i henhold til det til Kontrakten omfattede projektmateriale.
Kontrakten er opdelt i to faser, der er benævnt Fase 1 (Samarbejds- og planlægningsfasen) og Fase 2 (Udførelsesfasen). Faserne er opdelte og igangsættelse af Fase 2 er betinget af en tilfredsstillende gennemførelse af Fase 1, se nærmere herom i Hovedentreprisekontrakten.
Fase 1 består overordnet set af udvikling og etablering af samarbejde, projektgennemgang og mængdeverificering, planlægning og mobilisering, reducering af støj, og risikoafdækning. Formålet med Fase 1 er at etablere et tæt samarbejde mellem Entreprenøren og Bygherren og sikre en optimal udførelse i fase 2, der overholder Bygherres krav til tid, økonomi og kvalitet. Fase 1 skal således sikre, at der er et fælles og konsolideret grundlag for det videre samarbejde.
Fase 2 består overordnet set af de ydelser der følger efter id 1070 i hovedtidsplanen (bilag 2) og frem til færdigt, afleveret byggeri.
Som angivet i udbudsbekendtgørelsens afsnit VI.3) er gennemførelsen udbuddet med forbehold for opnåelse af fornødne støjtilladelser, ligesom at Entreprisekontraktens afsnit 5 indeholder en betingelse om at projektet opnår de nødvendige støjtilladelser.
Sund & Bælt (på vegne af A/S Øresund) ansøgte om støjdispensation ved lokale myndigheder i august 2022. Ansøgningen blev mod forventning ikke imødekommet.
Da Sund & Bælt således ikke har kunne opnå tilladelse til udførelsesplanen, har vi grundigt undersøgt alternativer, så den nødvendige udvidelse af kapaciteten på Øresundsbanen fortsat kan gennemføres. Under hensyntagen til afvikling af trafik, påvirkninger af passagerer og naboer, udrulning af Banedanmarks signalsystem og åbning af Femern Bælt-forbindelsen i 2029 må vi imidlertid nu konkludere, at projektet skal gennem en re-planlægning. Denne re-planlægning vil ikke kunne finde sted inden for projektets nuværende tidsplan og rammer, hvorfor det igangværende entreprenørudbud annulleres og den forventede opstart af anlægsarbejder i sommeren 2023 udskydes til senere. Tidspunktet for opstart vil blive fastlagt som en del af re-planlægningen.
A/S Øresund ser sig derfor nødsaget til at annullere udbudsproceduren. Det er A/S Øresunds forventning, at Hovedentreprisen vil blive genudbudt hurtigst muligt, når re-planlægningen er gennemført.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbuds-givere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.